September 29, 2008 netjane14 Kommentaar
Ek moes “elope” het. Ek besef dit nou.
Die idee pas by my persoonlikheid. Ek hou daarvan om sosiale konvensies te verbreek. Ek en Liefie is baie “in to each other” – baie keer tot die totale uitsluiting van ander mense. Hy is meer sosiaal as ek, maar ons eerste keuse is altyd om tyd alleen saammet mekaar te spandeer. As ons “elope” het (wat is die afrikaanse woord?) sou ons bymekaar gewees het, ons mikpunt bereik het (om wettig getroud te wees) en vreeslik baie geld gespaar het, wat sou beteken ons kon op ‘n kick-ass wittebrood gaan en siende dat ons mal oor reis is, sou dit ‘n wen-wen situasie gewees het. In plaas van uitnodigings sou ek mooi foto’s aan al die gaste gestuur het en ‘n mooi boodskappie in die kaartjie geskryf het: “Ons is getroud. Wish you were here.”
Ek weet ‘n troue is veronderstel om nie net oor die bruid en bruidegom te gaan nie. Ek weet dis veronderstel om ‘n viering van liefde en die samekoms van twee families te wees. Ek weet ook dis net woorde en dis vrek baie werk om ‘n troue op ‘n beperkte begroting gereël te kry. Ek weet mense vind dit onmoontlik om net vir een dag oor hulleself en hulle issues te kom. Ek weet baie mense gun vir niemand anders hulle plekkie in die son nie. Ek weet baie mense voer nie instuksies uit nie.
September 25, 2008 netjane7 Kommentaar
Ek sit vir die hoeveelste middagete voor my lessenaar.
September 22, 2008 netjane12 Kommentaar
Ek het ‘n groot vrees vir ambassades en konsulate. Ek verpes my Suid-Afrikaanse paspoort net as dit by visa en ander reisdokumente se aansoek kom. Ek weet ek is ‘n groot mens en dat ek nie besig is om iets “verkeerds” te doen as ek ‘n visa aansoek oor die toonbank stoot nie, maar daai tannies (hulle is almal altyd vroulik) maak my vreeslik benoud. Ek sweet, ek mompel, ek bloos.
September 18, 2008 netjane7 Kommentaar
Ek belowe plegtig om weer behoorlik te blog as ek eendag weer die oppervlakte van my lessenaar kan sien.
Oos-Kaap of is dit nou Oos-Slaap?
September 13, 2008 netjane11 Kommentaar
Vir die van julle wat in die Oos-Kaap bly of oorspronklik van die Oos-Kaap afkomstig is, by voorbaat jammer.
Ek kuier vreeslik lekker by mammie en pappie en geniet vreeslik om my broer en sy kinders weer te sien. Die twee klein rakkers is te oulik vir woorde en die seuntjie (3 in November) draai my sonder moeite om sy vinger. Ek is al redelik gatvol vir troureelings en het vandag met mening linte en goedjies aan mekaar geplak met die gluegun. (Wat ‘n wonderlike uitvinding!).
Ek sukkel om Ja/Nee antwoorde uit my Oos-Kaapse “suppliers” te kry. Hoe moeilik is dit vir ‘n musikant om te bevestig of hy by die troue gaan speel of nie? Ek en hy is al vir maande in gesprek, maar ek het nou nog nie ‘n “Ja!” nie. Ek het “there won’t be a problem” “I’ve reserved the day” “I’ve contacted the other musicians in the trio”, maar nie ‘n “I will be playing at your wedding. I will be there at 10. I want a deposit of Rxxx” nie. Verwag ek te veel?
Die outjies hier in die Oos-Kaap doen nog vir mense gunse en werk nog op mense se woord. Papierwerk bestaan nie, deposito is ‘n vloekwoord en verder “ja swaer” hulle jou. Dit freak my uit.
Ek dink nie ek sal ooit iewers anders as in Johannesburg kan operate nie. Ek soek direkte antwoorde, mense wat vaste kantoorure werk en mense wat die begrip EFT verstaan, maar dis so mooi hier…
September 8, 2008 netjane10 Kommentaar
Maandag word Vrydag en elke tweede Vrydag bring my Liefie. Elke tweede Maandag vat dan ook weer my Liefie weg. Een naweek elke twee weke is nie ‘n lewe nie, maar dis al wat ons vir eers het.
September 5, 2008 netjane11 Kommentaar
Ek gaan toe nou maar gistermiddag dokter toe (ons gesin was sy heel eerste pasiente en hy dus al vir ‘n goeie 23 jaar my dokter). Ek verduidelik mooi my simptome (ek is vreeslik moeg, liggeraak, kry maklik bloukolle het bloukringe onder my oe en voel in die algemeen afgemat, dis alles bo en behalwe my akute sinusitus). Toe ek by moeg en liggeraak trek maak die dokter al keelskoon. “Umm” begin hy. “Ek is nie pregnant nie!” skree ek. Met sy hande in sy lug (het ek so hard geskree!?) gee hy ‘n tree terug. “Okay…”